cyanic-selkie/wikianc huggingface dataset:
Safdarjungi haud
pisi|Safdarjungi haud Safdarjungi haud (hindi keeles सफ़दरजंग का मक़बरा, urdu keeles صفدر جنگ کا مقبره Safdarjang ka Maqbara) on Indias New Delhis asuv aia ja marmorist mausoleumiga hauaehitiste kompleks. Haud rajati 1754. aastal hilises mogulite impeeriumi stiilis ning seda on nimetatud "viimaseks valgusevälgatuseks mogulite arhitektuuri lambis".
Hoone ülakorrusel paikneb tänapäeval India arheoloogiaamet (Archaeological Survey of India). Aed on rajatud mogulite aedade stiilis, mida on mõjutanud Pärsia aiad. Aeda viib ohtralt ornamentidega kaunistatud värav. pisi|Safdar Jung
Mausoleumi järgi on saanud nime Safdarjungi lennujaam, Safdarjungi tee, Safdarjungi terminal, Safdarjungi haigla ning muu ümbruskond nagu Safdarjungi enklaav ja Safdarjungi arenduspiirkond (Safdarjung Development Area), millest kõik asuvad New Delhis.
Kirjeldus
Haud rajati Safdarjungile, kes oli mõjuvõimas peaminister 1719–1748 valitsenud nõrga moguli valitseja Muhammad Shahi ajal. Keskse haua kohal on tohutu kuppel. Neli kanalit viivad nelja hoone juurde. Ühes neist on keerukate kaunistustega värav, teised on aga aiapaviljonid, mille müüridesse on ehitatud eluruumid. Müürinurkades seisavad kaheksanurksed tornid.
Hispaania nulg
Hispaania nulg (Abies pinsapo) on igihaljas okaspuu nulu perekonnast. Ta kuulub nulu perekonna Abies sektsiooni koos alžeeria, bulgaaria, euroopa, kaukaasia, kreeka ja sitsiilia nuluga.
Teaduslikus kirjanduses kirjeldas hispaania nulgu esimesena 1838. aastal šveitsi botaanik Pierre Edmond Boissier (1810–1885).
Teisendid
Hispaania nulul eristatakse kahte teisendit.
vasakul|pisi|var. pinsapo kaitsestaatus Mõned botaanikud on jaganud Marokos kasvavad asurkonnad kaheks teisendiks: var. marocana ja var. tazaotana.
Kirjeldus
vasakul|pisi|Isasõisikud Hispaania nulg kasvab 25–30 (50) m kõrguseks, tüve läbimõõt on kuni 1,5 m. Eluiga võib küündida üle 300 aasta. Võra on noores eas kitsaskoonilise, vanemas eas ebakorrapärase kujuga, seda eriti üksikpuudel valgusküllases kasvukohas. Tüve koor on noores eas sile ja pruunikashall, vanadel puudel pikisuunas lõhenenud, rõmeline ja plaatjas.
Võrsed on jämedad, väga jäigad, karvadeta, noorena punakaspruunid või rohekaspruunid, hiljem muutuvad halliks. Pungad on ümarad, suurus 5×4 cm, punakaspruunide soomustega, tüüpteisendil väga vaigused, maroko nulul veidi suuremad, nõrgalt vaigused või vaiguta. Okkad on 6–20 mm pikkused, ümarad või veidi lamedad, jäigad, tömbi või terava tipuga. Mõlemal küljel on õhulõheribad, mis on tumerohelised kuni hallikasrohelised, kahe vaigukäiguga ja püsivad võrsetel kuni 13 aastat.
Hispaania nulg on dekoratiivne puu. Seda kasvatatakse parkides ja kasutatakse haljastuses.
Tüüpteisendi metsad Hispaanias
Enne 18. sajandit oli tüüpteisend üsna laialt levinud Lõuna-Hispaania kõrgematel mägedel, kuid viimase 200 aasta jooksul on tema levila oluliselt vähenenud peamiselt inimtegevuse tõttu. Eriti intensiivne metsade raiumine 20. sajandi esimesel poolel kahandas hispaania nulu põhiteisendi metsade kogupindala 1964. aastaks ligi 700 hektarile. 1980-ndatel võeti allesjäänud kolm asurkonda kaitse alla ja see on aidanud tänapäevaks tõsta levila kogupindala 5000 hektarile. Puud kasvavad peamiselt põhjapoolsetel mäenõlvadel. Muldade lähtekivimiteks on dolomiit, lubjakivi, serpentiin ja peridotiit. Kõige paremini kasvavad tüüpteisendi metsad pruunmuldadel, mis on moodustunud peridotiidist ja lubjakivist.
pisi|Tüüpteisendi puud [[Andaluusias]] Kasvupinnas on üldjuhul heade dreneerivate omadustega. Levila kliima on suvel kuiv ja soe, talvel niiske ja jahe. Aasta keskmine sademete hulk on ligi 1000 mm. Hispaania nulu levik on otseselt piiratud põhjasuunaliste jahedamate mäenõlvadega. Viimasel nn väikesel jääajal (1500–1900) oli piirkonnas lumikate kogu talvel, kuid tänapäeval esineb seda vaid paaril nädalal aastas. Kliima soojenemise tõttu tõusevad nulud järjest kõrgemale ja madalamal asendavad neid peamiselt tammed. Suvised maksimumtemperatuurid võivad tõusta kuni 42 °C ja talvised langeda kuni –18 °C, aasta keskmine temperatuur on 15...18 °C. Talviseid külmakraade talub hispaania nulg –18...–23 °C.
Hispaania hajutatud asurkondades kasvavad hispaania nulud tihti puhaspuistus. Nende kaaspuuliigid on peamiselt merimänd (Pinus pinea), iilekstamm (Quercus ilex), korgitamm (Quercus suber), Quercus faginea, foiniikia kadakas (Juniperus phoenicea) ja sabiina kadakas (Juniperus sabina).
Hispaanias on tüüpteisendi asurkonnad kaitse all, kuid mõned ohud nendele on jäänud. Kõige suuremaks ohuks on metsapõlengud, sest hispaania nulg ei taastu pärast tulekahjustuste saamist, samuti ei idane kuumuse tõttu kahjustunud seemned. Seenhaigustest on kõige ohtlikum nulu-juurepess (Heterobasidion abietinum), kahjuritest leedikuliik Dioryctria aulloi, kes ründab nulu õisikuid, ja kooreürask (Cryphalus numidicus), kes kahjustab puu tüve ja oksi. Seenhaigustele ja kahjuritele on eriti vastuvõtlikud pikemat aega põua all kannatanud puud. 1992–1995 esinenud põud harvendas olulisel määral kõige raskemates tingimustes kasvanud puid ja edaspidi saabuvad pikemad põuad kiirendavad seda protsessi.
Maroko nulu metsad
Maroko nulu metsad on jagunenud kahe peamise asurkonna vahel, mis asuvad üksteisest umbes 10 km kaugusel. Puud kasvavad nagu Hispaaniaski põhjapoolsetel nõlvadel. Selle teisendi kõige suuremad puud kasvavad Jebel Tasaoti nõlvadel, kus nad võivad kasvada kuni 50 m kõrguseks. Selle asurkonna pindala on ligi 1500 ha ja see asub 1280–1790 m kõrgusel üle merepinna. Seda on viimastel aastakümnetel räsinud suured metsapõlengud. Lõunapoolne asurkond on suurem (pindala ligi 2600 ha) ja arvukam, see asub Jebel Tisouka nõlvadel 1400–2050 m kõrgusel üle merepinna. Mõlemad nulumetsapiirkonnad võeti kaitse alla 2004, kui loodi Talassemtane rahvuspark. Levilat iseloomustab küllalt niiske kliima ja lubjakivist moodustunud mullad. Maroko nulg kasvab enamasti segametsades peamiselt koos atlase seedriga (Cedrus atlantica), itaalia vahtra alamliigiga Acer opulus ssp. hispanicum, põldvahtraga (Acer campestre) ja prantsuse vahtraga (Acer monspessulanum). Maroko nulu metsad on paremas seisus kui tüüpteisendi metsad, sest nad asuvad kõrgemal mägedes ja on kliimamuutustega paremini kohanenud. Oluline on ka see, et metsad asuvad tihedast inimasustusest küllalt kaugel ja on raskesti ligipääsetavad.
Kuiva-käävikjooksik
Kuiva-käävikjooksik (Calathus erratus) on liik mardikalisi käävikjooksiku perekonnast.
NEFCO
Põhjamaade Keskkonnainvesteeringute Korporatsioon (NEFCO, akronüüm sõnadest The Nordic Environment Finance Corporation) on rahvusvaheline finantsasutus.
Institutsiooni asutasid 1990. aastal viis Põhjamaade riiki: Taani, Soome, Island, Norra ja Rootsi.
Asutuse peakorter asub Helsingis.
NEFCO tegevus on keskendunud projektidele, mis võimaldavad saavutada tasuvaid keskkondlikke hüvesid. NEFCO prioriteetideks on projektid, mis vähendaksid heitgaaside hulka, leevendaksid mürgiste saasteainete osakaalu ja parandaksid Läänemere ökoloogilist seisundit.
NEFCO portfoolio hõlmab praegu ligi 300 väiksemat ja suuremat projekti mitmesugustes valdkondades: keemia, mineraalid, metallid, toitlustus ja tehnika, põllumajandus, veepuhastus, energiatootmisvahendid, munitsipaalteenused, jäätmekäsitlus, tuumavaldkonna edendamine, keskkonnahaldus ja keskkonnaseadmete tootmine.
Tagamaks vajalikku kapitali projektide toetuseks, töötab NEFCO koostöös mitme rahastamisasutustega. Kõige märkimisväärsemad neist on Investeerimisfond (Investment Fund), Nordic Environmental Development Fund, Testing Ground Facility süsinikufond ja Barents Hot Spots Facility. NEFCO haldab ka teiste osapoolte finantsvarusid, kes tagavad keskkonnaprojektide ressursse. Nende hulka kuuluvad teiste hulgas nii Euroopa Komisjon kui ka Põhjamaade valitsused.
NEFCO projektid viiakse tavaliselt läbi koostöös ettevõttega, mis "omab" projekti. Rõhk on asetatud otseinvesteeringutele, näiteks avaliku ja erasektori partnerlusele ning ettevõtete avalikele teenustele. NEFCO toetatud projekti struktuur peab olema tasakaalus riski ja tasu vahel kõigi huvitatud osapoolte jaoks. Eesmärgiks on saavutada õiglane tasakaal investeeringute struktuuri ja nende keskkonnakvaliteedi suhtes. NEFCO sihiks on pakkuda konkurentsivõimelisi tingimusi igal ajahetkel.
NEFCO täiendab finantsvarusid läbi partnerlusvõrgustiku teistelt huvitatud osapooltelt. NEFCO teeb ka koostööd kahepoolsete keskkonnaalaste abiprogrammidega.
Indoneesia rahvuslik revolutsioon
Indoneesia rahvuslik revolutsioon (või Indoneesia vabadussõda) oli Indoneesia Vabariigi ja Hollandi koloniaalimpeeriumi vaheline relvakonflikt ja diplomaatiline võitlus ning sõja- ja koloniaalajastu järgse Indoneesia ühiskondlik revolutsioon. Konflikt algas Indoneesia iseseisvuse väljakuulutamisega aastal 1945 ning lõppes, kui Holland Indoneesiat tunnustas.
Revolutsiooniga lõppes koloniaalajastu Hollandi Ida-Indias (v.a Hollandi Uus-Guineas). Märgatavalt muutusid ühiskondlikud kastid ning kohalike valitsejate radžade võim vähenes. Suure osa elanikkonna jaoks ei muutunud esialgu eriti ei majanduslik ega poliitiline olukord, vaid mõned indoneeslased said kaubanduses kõrgematele kohtadele.
Tanel Ruben Quintet
Tanel Ruben Quintet on Eesti džässiansambel (kvintett).
Ansambel asutati 2006.
Apuparra
Apuparra (kohalikus keelepruugis Apupara ) oli küla Harjumaal, ajalooliselt Jägala mõisa alal. Küla jääb tänapäeval Pillapalu küla alale. Kihelkondlikult kuulus küla Kuusalu kihelkonda. Külast on teateid alates 1930. aastatest.
Josephine
Josephine on naisenimi.
Seda kannab Taani printsess Josephine.
Josephine'i nime kannavad veel:
Mils bei Imst
Mils bei Imst on vald (Gemeinde) Austrias Tirooli liidumaal Imsti ringkonnas. Vald asub 743 m kõrgusel merepinnast. Valla pindala on 3,49 km², 1. jaanuaril 2016 elas seal 560 inimest. Vald paikneb 5 km Imstist läänes. Tänu kiirtee tunnelile on paik raskeliiklusest vaba. Milsis on luht, mis on populaarne puhkeala.
pisi|tühi|Mils bei Imst
Comac ARJ21
pisi|400 px| Hiina regionaal-reisilennuk ARJ21. Esmalend 28. novembril 2008 Comac ARJ21 Xiangfeng (hiina keeles 翔鳳 'fööniks') on esimene Hiinas ehitatud regionaal-reaktiivreisilennuk. Hiina firmas Comac loodud lennukis on istekohti 70–100 reisijale.
Carolin Saage
Carolin Saage (sündinud 1988) on eesti fotokunstnik.
Ta lõpetas 2008. aastal Tartu Kunstikooli kunstilise kujundamise erialal.
Ta elab Berliinis.
Loo-maakeel
Loo-maakeel (Geoglossum umbratile) on kottseente hulka kuuluv seeneliik.
Seent on leitud ka Eestist.
Uno Aava karikaralli
Ralli võitja saab Uno Aava karika, mis on rändauhind.
Esimene võistlus toimus 1974. aastal, 2007. aastal toimus 25. karikaralli.
Koluotsa
Koluotsa oli küla Järvamaal, ajalooliselt Saksi mõisa alal. Küla jääb tänapäeval Vahakulmu küla alale. Kihelkondlikult kuulus küla Ambla kihelkonda. Küla kaotati 1977, mil see liideti Vahakulmu külaga.
Külast on esimesed teated 1566 ja 1571 (mõlemal aastal kohanimi Koluas).
Luna Alcalay
Luna Alcalay (Lucia Günther; 21. oktoober 1928 Zagreb – 9. oktoober 2012) oli Austria pianist ja helilooja.
Luna Alcalay õppis Viini muusikaakadeemias Bruno Seidlhoferi juures klaverit ja Alfred Uhli juures kompositsiooni. Sai akadeemialt stipendiumi õpingute lõpetamiseks Roomas (1958).
Naasnud Viini, töötas ta Viini Muusika- ja Näitekunstiakadeemias klaveriprofessorina. Heliloojana rajas Alcalay kontakti rahvusvahelise avangardiga, külastas Darmstadt Holiday muusikakursusi ja oli tunnustatud Bruno Maderna poolt.
Teda saatis varakult rahvusvaheline edu, mida näitab ka suur hulk kompositsiooniauhindu:
Brennersee
Brennersee on järv Austrias Tirooli liidumaal. See asub umbes 1,15 km Brenneri mäekurust põhjas 1310 m kõrgusel üle merepinna. Pindalalt on see suurim järv Wipptalis. Järvega saab tutvuda kiirteelt A13 või kohaliku rongiga Innsbruckist.
Luna Alcalay
Luna Alcalay oli esimene naishelilooja, kellel on dokumentatsioon oma töö eest Austria Rahvusraamatukogus (september 2000), kus relatif la sonorite ja pas de deux viidi läbi esmakordselt.
Ta kirjeldas oma suhtumist muusikasse, traditsioon ja töö metoodika, Nonconformist'na.
Brennersee
Kuigi järves on suplemine läbi aasta lubatud, soojeneb vesi isegi kesksuvel vaevalt 12 kraadini. Lisaks varjavad vesikond ja kiirtee sageli päikest ning lähikeskkond on jahe. Silli jõgi toob järve värsket vett ja viib samal ajal vett ka välja. Külma vee kvaliteet kõigub A- ja B-kvaliteediklassi vahel ning järves elutseb mitmesuguseid karplasi ja forelle. Vetikad järve põhjas annavad veele valdavalt nefriidi värvi.
Le Porteli kanton
Le Porteli kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015. See koosnes 2 vallast, mis ühinesid 2015. aastal Boulogne-sur-Meri 2. kantoniga.
Koosseis
Kanton koosnes 2 vallast:
Postilaht
Postilaht (ka Pesti järv) (keskkonnaregistri koodiga vee2070100) on järv Saaremaa vallas Kurevere külas. Veekogu pindala on 4,5 ha. Veekogu kaldajoone pikkus on 991 m.
Mötz
Mötz on vald (Gemeinde) Austrias Tirooli liidumaal Imsti ringkonnas. Vald asub 654 m kõrgusel merepinnast. Valla pindala on 5,86 km², 1. jaanuaril 2016 elas seal 1261 inimest. Vald paikneb 16,3 km Imstist idas ja 9 km Telfsist läänes.
Küla on esmamaitud 12. sajandil. Kunagi Miemingiga koos olnud Mötzist sai pärast Teist maailmasõda omaette vald. Peamised sissetulekuallikad on põllumajandus, suveturism, kuid Mötz on ka tüüpiline elamurajoon.
pisi|tühi|Gnadenkapelle und Wallfahrtskirche Locherboden
Kütuseelementide vesinikuenergeetika
Kütuseelementide vesinikuenergeetika kujutab endast vesiniku energia kasutamist kütuseelementide abil. 'Vesinikuenergeetika põhineb vesiniku energiamuundamisel ja -kasutamisel. Kütuseelement on keemiline vooluallikas, milles tekib elektrienergia kütuseelementi lisatud kütuse oksüdeerimisel vabanevast energiast. Energiamuundurit, mille elektrokeemilise reaktsiooni jaoks lisatakse ainet väljastpoolt pidevalt juurde, nimetatakse galvaanielemendiks. Sellisel viisil ongi võimalik saada kütusest otse elektrienergiat. Kütuseelementide vesinikuenergeetika puhul toimub hapniku redutseerumise reaktsioon (ingl oxygen reduction reaction, edaspidi ORR), mille käigus võib tekkida vesi või vesinikperoksiid. Nende teke oleneb sellest, kas reaktsioon on otsene neljaelektronine protsess (vesi) või siis kaheelektronine protsess (vesinikperoksiid). Hapniku elektrokeemilist redutseerumise reaktsiooni kasutatakse väga laialdaselt metall-õhk akudes ja kütuseelementides. Vesinikupõhistes kütuseelementides normaaltemperatuuril kasutatakse reaktsiooniks polümeerelektrolüüt-kütuseelementi ehk lühidalt PEKE-t.
Ajalugu
pisi|William Robert Grove Esimesed kirjalikud allikad kütuseelementide kohta on pärit aastast 1838. Walesi füüsiku ja vandeadvokaadi William Grove'i artikkel avaldati 1838. aasta detsembris ajakirjas "London and Edinburgh Philosopical Magazine and Journal of Science", kuigi dateeritud on see 1838. aasta oktoobrisse. Ta rääkis seal oma kütuseelemendi arengust, mainides sõnu või väljendeid nagu "plekk", "vask", "portselan taldrikud", "vasksulfaat" ja "lahjendatud väävelhape". Samas ajakirjas pool aastat hiljem ilmunud artiklis kirjeldas saksa teadlane Cristian Friedrich Schönbein kütuseelemendi tööpõhimõtet. Kütuseelemendi isaks peetakse siiski aga Sir William Robert Grove'i, kes avaldas esimese töötava kütuseelemendi kirjelduse 1839. aastal ja 1842. aastal ka selle joonised. Ta kasutas selle ehitamiseks samu materjale, mida kasutatakse praegusel ajal fosforhappe kütuseelementides.
1939. aastal leiutas briti teadlane Francis Thomas Bacon konstantselt töötava 5-kilovatise kütuseelemendi. 1955. aastal töötas Walter Thomas Grubb välja kütuseelemendi, mis kasutas elektrolüüdina sulfoneeritud polüstüreeni ioonvahetusmembraanina. Kolm aastat hiljem avastas Leonard Niedrach viisi, kuidas sadestada plaatina membraanile, mis käitus katalüsaatorina vesiniku oksüdeerumisel ja hapniku redutseerumisel. See sai nimeks Grubbi-Niedrachi kütuseelement, mis oli ka esimene kaubanduslikus kasutuses olev kütuseelement.
1991. disainis Roger Billings esimese vesiniku pealt töötava auto.
2015. aastal nimetas USA senat 8. oktoobri rahvusvaheliseks vesiniku ja kütuseelemendi päevaks, tunnustamaks kütuseelementide arengut ja USA osa selles. 8. oktoober valiti vesiniku aatommassi järgi, mis on 1,008.
Reaktsioonid polümeer-elektrolüütkütuseelemendil
PEKE anoodile juhitakse gaasiline vesinik, mis oksüdeerub prootoniteks ja vabanevad elektronid :
Katoodil ühineb hapnik prootonitega ja redutseerub veeks. Hapniku redutseerumise reaktsiooni mehhanism oleneb ka keskkonna pH-st. Polümeerelektrolüütmembraani puhul on enamasti tegemist happelise keskkonnaga. Happelises keskkonnas redutseerub hapnik vastavalt järgmistele võrranditele neljaelektronise protsessina: või kaheelektronise protsessina:
ORR kineetika
Halb hapniku redutseerumise reaktsiooni kineetika on tingitud probleemidest hapnikutevahelise sideme aktivatsioonist ja dissotsiatsioonist. Molekulaarne hapnik on üsna stabiilne toatemperatuuri reaktsioonide suhtes, kuna hapnikute vahel on tugev O=O side. Hapniku sideme dissotsiatsioonienergia on 5,15 eV, mis tähendab, et seda sidet on raske lagundada. Katalüsaatoreid, mida saaks kasutada PEKE-s, ongi vaja selleks, et hapniku dissotsiatsioonienergiat madaldada.
Katalüsaatorid
Kui leitakse katalüsaator, mis on odav ja samal ajal madaldab ka O=O sideme dissotsiatsioonimäära, siis oleks võimalik vahetada välja fossiilkütused. Praegu on parim katalüsaator plaatina, mis aga maksab 56% kogu kütuseelemendist.
Aastal 1956 avastas J. Jasinski makrotsüklilised ühendid nagu porfüriinid ja ftalotsüaniinid, mida saaks kasutada ka mitte-plaatina katalüsaatoritena hapniku redutseerumise reaktsioonis. Neis makrotsüklilistes ühendites on keskseks aatomiks mingi üleminekumetall. Kõige laialdasemalt kasutatakse raua ja koobalti soolasid, kuna on tõestatud, et nende soolade korral toimub neljaelektronine protsess, kus tekib otse vesi, mitte kaheelektronine protsess, kus tekib vesinikperoksiid. Vähemkasutatavatest sooladest on olemas veel näiteks mangaani, vase, liitiumi ftalotsüaniine. Nende sooladega modifitseeritud süsiniknanotorud on üles näidanud suurt aktiivsust, mis on isegi võrreldavad plaatinaga.
Enamasti töödeldakse makrotsükliliste ühendite ja nanotorude segu pürolüüsiga umbes 550–950 °C juures, kuna pürolüüsita katalüsaatorid ei ole väga stabiilsed. On ära tõestatud, et ühendite struktuur muutub kuumtöötlemise käigus, sest muutub aatomite vaheline sidemepikkus.
Vesinikuautod
pisi|Toyota Mirai 2014. aasta lõpus tuli välja esimene Toyota toodetud vesinikul töötav auto. Selleks oli mudel Mirai, mis maksab umbes 69 000 $ ehk umbes 63 400 eurot. Autoga saab järjest sõita umbes 502 kilomeetrit ning vesinikupaagi uuesti täislaadimine võtab umbes 5 minutit. Kahjuks on kütuseelemendi autosid aga väga kallis toota. Endine Euroopa Parlamendi president Pat Cox arvas, et Toyota kaotab iga müüdud Toyota Mirai pealt umbes 100 000 dollarit.
USA energiaministeeriumi aruande kohaselt pidi 500 000 80 kW polümeer-elektrolüüt kütuseelemendi maksumuseks olema umbes 47 $/kW. Eeldusel, et suudetakse toota 10 000 PEKE-t aastas, peaks maksumus olema umbes 84 $/kW.
Algselt toodetud kütuseelementide puhul kardeti nende töökindlust madalatel temperatuuridel, kuid see väide on nüüdseks kasutajate poolt ümber lükatud. 2014. aastal tehtud uurimuse kohaselt töötasid kütuseelemendi autod veatult ka nullist madalamatel temperatuuridel konditsioneeri töötades ja ilma, et liikumisraadius märgatavalt väheneks.
PEKE tööiga on umbes 7300 tundi, mis on võrreldav sisepõlemismootoriga sõidukitega.
Vesinikuenergeetika olulisus
Vesinikuenergeetika põhieesmärk on fossiilkütuse väljavahetamine, kuna fossiilkütuste varud pole lõputud. Lisaks on fossiilkütuste põletamine loodusele kahjulik, kuna atmosfääri paiskub palju heitgaase. Puhta vesiniku pealt töötavad kütuseelemendid on aga loodust säästvad, kuna ainuke jääk, mis sellise mootori töötamisega tekib, on vesi. Praegu on küll sisepõlemismootorite tootmine palju odavam, kuid kütuseelementide hinna langedes võivad paljud fossiilkütustel põhinevad tööstused üle minna vesinikuenergeetika kasutamisele. Vesinik peab olema väga puhas, kus pole sees süsiniku ega väävliühendeid. Kütuseelemendid vajavad väga puhast vesinikku, kuna lisanditega vesinik lühendab märgatavalt nende eluiga.
Baldwini maakond (Alabama)
thumb|Rand Baldwini maakonnas
Kaunase kindluse VI fort
pisi|VI fort aastal 2019 Kaunase kindluse VI fort on endine fort Tsaari-Venemaa Kaunase kindluse koosseisus. Tänapäeval jääb see Kaunasesse Gričiupise linnaossa, asudes aadressil K. Baršausko g. 101.
Baldwini maakond (Alabama)
Baldwini maakond (Baldwin County) on maakond USA-s Alabama osariigis.
Kaunase kindluse VI fort
Fort valmis aastail 1883–1888. See on säilinud peaaegu muutumatuna, ainult esimese maailmasõja eel rajati selle vasakule tiivale kaks betoonist varjendit, mis olid mõeldud tulejuhtimiseks.
Baldwini maakond (Alabama)
Maakonna halduskeskus on Bay Minette ja suurim linn Daphne.
Kohtla-Järve Spordikeskus
Kohtla-Järve Spordikeskus on spordikeskus Ida-Viru maakonnas Kohtla-Järvel aadressil Spordi tänav 4. Keskuse direktor on Juri Blinov.
Spordikeskus haldab muu hulgas siseujulat, jäähalli (Kohtla-Järve Spordikeskuse jäähall) ja staadionit (Kohtla-Järve Spordikeskuse staadion).
Baldwini maakond (Alabama)
Elanike arv oli 2010. aasta rahvaloenduse järgi 182 265. Aastal 2000 oli elanikke 140 415.
Ajalugu
Baldwini maakond moodustati pärast 21. detsembril 1809 ehk 10 aastat enne Alabama osariigi loomist. Enne seda oli maakond kuni 1817. aastani kuulunud Mississippi territooriumi valdusse. Maakond on nime saanud senaator Abraham Baldwini järgi.
Grand Theft Autumn/Where is Your Boy
"Grand Theft Autumn/Where Is Your Boy" on teine singel Ameerika pop-punki anambli Fall Out Boy 2003. aasta albumilt "Take This to Your Grave". Läbimurde toonud edu, mis kaasnes Fall Out Boy järgmise 2005. aasta albumiga "From Under the Cork Tree", tugevdas laulu populaarsust. Samuti on seda ka palju digitaalselt alla laaditud. Aastal 2005 jõudis singel 84. kohale USA edetabelis Billboard Pop 100.
Wilfred Ndidi
Onyinye Wilfred Ndidi (sündinud 16. detsembril 1996 Lagoses) on Nigeeria jalgpallur. Ta mängib poolkaitsjana Premier League'i klubis Leicester City ja Nigeeria jalgpallikoondises.
Kaunase kindluse VI fort
See rajati Nemunase paremkaldale, Kaunase tunneli idapoolse otsa lähedusse. Fort oli kavandatud mitte üksnes tulepunktina, see oli mõeldud ka lähedal asuva raudtee laoalaks.
Wilfred Ndidi
2016. aasta detsembris liitus ta Leicester Cityga. Üleminekusumma oli 17 miljonit naelsterlingit. Esimese värava Inglismaa kõrgliigas lõi ta 1. aprillil 2017 mängus Stoke City vastu.
Debüüdi Nigeeria jalgpallikoondises tegi Ndidi 8. oktoobril 2015 sõprusmängus Kongo DV vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.
Kaunase kindluse VI fort
Fort on sümmeetriline viisnurkse põhiplaaniga rajatis. Seda ümbritseb kontreskarpse tugimüüriga vallikraav, mille kaitseks ehitati keskne kaponiir ja kaks külgmist poolkaponiiri. Üks kaponiir rajati ka fordi värava kaitseks. Ehitustööde ajal rajati fordini ka puust sild, mida mööda toimetati suurtükid nende alustele; hiljem lammutati see maha. Fordis paiknes kaks kahekorruselist ja kolm ühekorruselist moonaladu. Fordi eripäraks on suur hulk väikesekaliibriliste suurtükkide tulepesi.
Esimese maailmasõja ajal jäi VI fort saksa vägede rünnakust kõrvale. Kui sakslased kaitseliinist läbi murdsid, lahkus kindluse komandant. Fordi kaitsjad ootasid tema naasmist, et ta organiseeriks edasist kaitset, aga kui sakslased ületasid Nemunase ja komandandiga ikka veel ühendust ei olnud, lahkusid kaitsjad. Fort jäi puutumatuks ja nii paiknes seal aastail 1915–1919 saksa vägede garnison.
Sõja järel paiknes seal sõjaväekohus. Teise maailmasõja ajal asus seal sõjavangide laager (Stalag 336). Nõukogude sõjavangide enamik paiknes vallikraavis, osad ka valgustamata kasemattides. Algselt olid valvuriteks sakslased, hiljem aga vlassovlased. Kokku hukkus sealses laagris ligi 35 000 sõjavangi.
Fort on aastast 1993 muinsuskaitse all.
Aastast 2018 asub fordis Vytautas Suure sõjandusmuuseumi sõjatehnikanäitus.
Anatoli Lunatšarski
pisi|Anatoli Lunatšarski (1925) Anatoli Vassiljevitš Lunatšarski (vene keeles Анатолий Васильевич Луначарский; 23. november (vkj. 11. november) 1875 Poltava, Venemaa – 26. detsember 1933 Menton, Prantsusmaa) oli Vene revolutsionäär, nõukogude riigi- ja haridustegelane, kirjanik, tõlkija, publitsist, kriitik ja kunstiteadlane.
Lunatšarski osales nii Vene 1905. aasta revolutsioonis kui ka Oktoobrirevolutsioonis, mille järel oli ta 26. oktoobrist 1917 kuni 12. septembrini 1929 Nõukogude Venemaa esimene rahvavalgustuse rahvakomissar.
1905. aastal oli ta Genfis ajalehe Vperjod toimetuses. Ajalehe peatoimetaja oli Vladimir Lenin ning kuigi sellest ilmus 4 kuu jooksul ainult 18 numbrit, on väljaanne tähelepanuväärne selle poolest, et see oli esimene bolševike maailmavaadet väljendanud ajaleht pärast VSDTP jagunemist menševikeks ja bolševikeks.
Aastatel 1930–1932 esindas ta NSV Liitu Rahvasteliidus.
20. augustil 1933 nimetati ta NSV Liidu täievoliliseks esindajaks (diplomaatilise esinduse juhiks) Hispaanias ajal, mil Hispaania kodusõda tundus möödapääsmatuna. Kuid Hispaaniasse ta ei jõudnudki ja suri veel samal aastal. Ta on maetud Moskva Kremli müüri äärde Punasel väljakul.
Venemaa Teatrikunsti Instituudi (GITIS) nimi aastatel 1934–1992 oli Anatoli Vassiljevitš Lunatšarski nimeline Riiklik Teatrikunstiinstituut.
V nagu veritasu
"V nagu veritasu" on 2006. aastal valminud düstoopiline põnevusfilm. Film põhineb Alan Moore'i graafilisel romaanil "V For Vendetta".
Süžee
Evey (Natalie Portman) on totalitaarse režiimi all vaevleval Inglismaal elav noor töölisnaine. Ühel õhtul satub ta öise liikumiskeelu ajal koduteel olles kokku salapolitseinikega, kes teda vägistada üritavad. Evey päästab Guy Fawkesi maskis mees, keda tuntakse nimega V (Hugo Weaving).
V on haritud ja kaastundlik ning pühendunud sellele, et vabastada oma kaaskodanikud jõu ja hirmu toel riiki juhtivatest võimudest, lähtudes põhimõttest "Rahvas ei peaks kartma oma valitsust. Valitsus peaks kartma oma rahvast.".
Samas on ta ka kibestunud, kättemaksuhimuline, üksildane ja vägivaldne, ajendatuna isiklikust tasumisjanust. Diktatuuri küüsis piinleva rahva ainus lootus kavatseb lõpule viia selle, mis 1605. aastal Guy Fawkesil ebaõnnestus: ta kavatseb Inglismaa parlamendi õhku lasta.
V-d hakkab jälitama Scotland Yardi inspektor Finch, kes peab V-d alguses terroristiks, aga hakkab aja möödudes mõistma mehe motiive.
Maastrichti Püha Servatiuse basiilika
Maastrichti Püha Servatiuse kirik (hollandi keeles Servaasbasiliek, saksa keeles Servatiusbasilika) on pühale Servatiusele pühitsetud roomakatoliku kirik Maastrichtis. See on kolmelööviline romaani basiilika ja Hollandi vanim säilinud kirik.
Ajaloost
Kirik on pärimuse järgi püstitatud Armeenia misjonäri ja pärastise Tongereni piiskopi püha Servatiuse hauale. Arvatakse, et see on neljas kirik sellel asukohal. Esialgse väikese hauakabeli asemele ehitati 570. aastatel suurem kivikirik. Selle asemele ehitati uus veel suurem kirik 7. sajandi lõpul ning selle asemele mõnisada aastat hiljem omakorda tänaseni püsinud basiilika. Basiilikat ehitati mitmes järgus enam kui 100 aastat. Pikihoone valmis 11. sajandi esimese poolel, transept sama sajandi teisel poolel ja kooriruum 12. sajandil. Romaani basiilika ehitamise aeg jääb perioodi, mil kapiitel oli tihedalt seotud Püha Rooma keisriga, mistõttu on kirikul äratuntavad Saksamaa keiserlike kirikute tunnusjooned. Kiriku pühitsesid 1039. aastal keiser Heinrich III ja kaksteist piiskoppi. Enamik kiriku vaimulikke keskajal pärines silmapaistvatest Saksa aadlisuguvõsadest.
Sajandite jooksul tegi kiriku sisustus läbi hulga muutusi. 17. sajandil lammutati kivist gooti koorivõre, millel olid skulptuurid stseenidega püha Servatiuse elust. Koorivõre fragmendid avastati 1980. aastatel restaureerimistöödel ning asuvad nüüd idapoolses krüptis kiriku lapidaariumis. 18. sajandi lõpul valgendati kogu interjöör, värvilised keskaegsed vitraažid asendati läbipaistva klaasiga ja sisustus uuendati barokseks.
1797. aastal Prantsuse revolutsiooni ajal saadeti kapiitel laiali ja kirikust tehti sõdurite hobusetall. 1804. aastal võeti hoone jälle kasutusele kihelkonnakirikuna. Kiriku interjööri muudeti: liturgiliste vajaduste tõttu otsustati kaotada kõrgemal tasapinnal asuv koor. Altariruumi all asuv 11. sajandi krüpt lammutati täielikult ja kaotsi läks enamik raiddekooriga kapiteele. Hävitati ka püha Servatiuse kirst, mis oli sajandeid olnud peaaltaris eksponeeritud. Ennistamistöödel aastail 1866–1900 taastati varasem osaliselt koopiana.
Püha Servatiuse haud kiriku krüptis ja paljud reliikviad on teinud kirikust populaarse palverännukoha. Palverännud said aguse juba 14. sajandil ja võib-olla varem; iga seitsme aasta tagant korraldatud palverännak Heiligdomsvaart kulges lisaks Servatiuse basiilikale ka Aacheni toomkirikusse ja Kornelimünsteri kloostrisse ja traditsioon kestis 17. sajandi alguseni, mil Maastricht läks Hollandile. Traditsioon elustati taas 19. sajandil ja kestab tänapäevani.
Arhitektuur
Basiilika välisilme on eri perioodidest, kuid omal ajal oli see piirkonna üks olulisemaid romaani ehitisi ning mõjutas tugevasti Maasi ja Reini piirkonna romaanikat. Tähele on pandud kiriku lõunaportaali (Bergportaal) oletatavat mõju Prantsusmaa varagooti skulptuuri arengule.
Kiriku lääneehitis on üks tähelepanuväärsemaid 12. sajandi Maasi piirkonnas, eelkõige selle ehitusplastika. 34 raidkapiteeli on loodud silmapaistva kunstilise teostusega: kujutatud on stseene Augustinuse teosest "De civitate Dei", lehemotiive, loomapaare, võitlevaid loomi ja inimesi ja inimesi igapäevatööde tegemisel. Leitud on stiililist sarnasust nende kapiteelide ja Schwarzrheindorfi kiriku kääbusgalerii ning osa Eisenachi lossi kapiteelide vahel.
Varakamber
Alates sellest, kui Karl Suure biograaf Einhard u 830. aastal annetas kirikule Rooma triumfikaare kujulise hõbedast relikviaari, on varakambrisse lisandunud hulgaliselt väärismetallist kunstiesemeid. Kõige silmapaistvamateks loetakse Püha Servatiuse säilmetega kirstrelikviaari ja pühaku büstrelikviaari, püha Servatiuse võtit, karikat, piiskopisaua ja rinnaristi, suurt patriarhiristi, lisaks paljudele teistele relikviaaridele ja liturgilistele nõudele, keskegsete elevandiluunikerduste ja tekstiilide kollektsioonile.
Lemmi Oro
Lemmi Oro (sündinud 20. detsembril 1949 Põltsamaal) on Eesti riigiametnik ja omavalitsustegelane.
Lemmi Oro lõpetas 1974. aastal Tallinna Polütehnilise Instituudi majandusliku informatsiooni mehhaniseeritud töötlemise organiseerimise eriala. Aastatel 1992–1993 täiendas ta end Nordkircheni kõrgkoolis Fachhochschule für Finanzen Nordrhein-Westfalen Saksamaa maksuõiguse kursustel.
Aastatel 1972–1990 töötas Lemmi Oro Eesti Maaviljeluse ja Maaparanduse Teadusliku Uurimise Instituudi arvutuskeskuses. Aastatel 1990–1993 Riigi Maksuameti osakonnajuhataja asetäitja, 1993–1995 Tallinna Maksuameti direktori asetäitja, 1995–1999 Rahandusministeeriumi maksupoliitika osakonna juhataja asetäitja, 2000–2021 osakonna juhataja.
Alates 1993. aastast Saku vallavolikogu liige (alates 1996 valimisliit Kodu nimekirjas), vallavolikogu esimees 1999–2002 ja 2005–2009, alates 2013 revisjonikomisjoni esimees.
Rapla vald
Rapla vald on Raplamaa haldusüksus. Valla keskus on Rapla linn.
Rapla vald moodustati 2017. aastal senise Rapla valla, Juuru valla, Kaiu valla ja Raikküla valla ühinemisel.
Asustus
Alevikud: Alu, Hagudi, Juuru, Kaiu, Kuusiku
Külad: Alu-Metsküla, Aranküla, Atla, Hagudi, Helda, Hõreda, Härgla, Iira, Jalase, Jaluse, Juula, Järlepa, Kabala, Kaigepere, Kalda, Kalevi, Karitsa, Kasvandu, Kelba, Keo, Kodila, Kodila-Metsküla, Koigi, Koikse, Kuimetsa, Kuku, Kuusiku-Nõmme, Kõrgu, Lipa, Lipametsa, Lipstu, Loe, Lõiuse, Lõpemetsa, Mahlamäe, Mahtra, Maidla, Metsküla, Mõisaaseme, Mällu, Nõmme, Nõmmemetsa, Nõmmküla, Oblu, Oela, Ohulepa, Oola, Orguse, Palamulla, Pirgu, Purila, Purku, Põlliku, Põlma, Raela, Raikküla, Raka, Ridaküla, Röa, Sadala, Seli, Seli-Nurme, Sikeldi, Sulupere, Suurekivi, Tamsi, Tapupere, Tolla, Toomja, Tuti, Tõrma, Ummaru, Uusküla, Vahakõnnu, Vahastu, Valli, Valtu, Vana-Kaiu, Vankse, Vaopere, Väljataguse, Äherdi, Ülejõe
Läti Muusikaakadeemia
pisi|Läti Muusikaakadeemia hoone. Läti Muusikaakadeemia, õieti Jāzeps Vītolsi (nimeline) Läti Muusikaakadeemia (läti keeles Jāzepa Vītola Latvijas Mūzikas akadēmija, lühendatult JVLMA) on Läti kõrgem muusikaõppeasutus, mis asub Riias aadressil Kr. Barona iela 1. Kool on kandnud ka nimesid Jāzeps Vītolsi Läti Konservatoorium ja Jāzeps Vītolsi Läti Kunstiinstituut; nimetatud ka Riia Konservatoorium.
Läti Muusikaakadeemia asutas 1919. aastal helilooja Jāzeps Vītols, kes oli ka Läti Rahvusooperi esimene direktor.
Kooli rektorid on olnud Jāzeps Vītols (1919–1935), Pauls Jozuus (1935–1937), Alfrēds Kalniņš (1944–1948), Jēkabs Mediņš (1948–1950), Jānis Ozoliņš (1951–1977), Imants Kokars (1977–1990), Juris Karlsons (1990–2007) ja Artis Sīmanis (alates 2007).
Tuntud vilistlasi: Miša Aleksandrovitš, Iveta Apkalna, Volfgangs Dārziņš, Sarah Feigin, Elīna Garanča, Inese Galante, Jānis Ivanovs, Arvīds Jansons, Oleg Kagan, Aivars Kalējs, Gidon Kremer, Kristīne Opolais, Raimonds Pauls, Uģis Prauliņš, Uldis Pūcītis, Alfred Strombergs, Imants Zemzaris, Aleksandrs Viļumanis.
Ingvar Pärnamäe
Ingvar Pärnamäe (sündinud 27. juulil 1977) on Eesti poliitik ja riigiametnik, alates 1. juulist 2018 kaitsetööstusettevõtte Milrem LCM juhatuse esimees.
Aastatel 1999–2002 oli Ingvar Pärnamäe IX Riigikogu liige. Riigikogu liikmeks saades oli ta 21-aastane, mis teeb temast läbi aegade noorima Riigikogu liikme. Ta oli Isamaa ja Res Publica Liidu liige aastatel 1995–2017. Alates 2018. aastast kuulub ta Eesti 200 liikmete hulka.
Ingvar Pärnamäe on Kindral Johan Laidoneri Seltsi liige, aastatel 2002–2004 oli ta seltsi tegevjuht. Samuti on ta Eesti NATO Ühingu asutajaliige ning Kaitseliidu Tallinna maleva liige.
Elulugu
Ingvar Pärnamäe astus 1995. aasta Tartu Ülikooli. Ülikooli kõrvalt töötas ta 1999. aastani arvutispetsialistina Tamme Soojuse AS-is. 1999. aastal sai ta asendusliikmena Riigikokku, kus oli kuni 2002. aastani. Samal aastal lõpetas ta ka Tartu Ülikooli inimgeograafina.
John F. Kennedy atentaat
John F. Kennedy atentaat oli 1963. aasta 22. novembril Dallases Texases toimunud atentaat president John Fitzgerald Kennedyle. Kennedy sai atentaadis surma ning samal päeval arreteeriti süüdistatuna presidendi mõrvas Lee Harvey Oswald. Oswald ei läinud mõrva eest kunagi kohtu alla, sest 24. novembril lasi Jack Ruby Oswaldi maha, kui politsei viis teda maakonnavanglasse.
Kuigi algselt oli Ameerika avalikkus Kongressi poolt mõrva uurimiseks loodud Warreni komisjoni tegevusega rahul, on aastatel 1966–2003 tehtud küsitlused näitanud, et paljud ameeriklased usuvad, et Kennedy langes vandenõu ohvriks ja/või tema surma asjaolud mätsiti kinni. 2013. aasta novembris tehtud küsitlusele vastanutest uskus 61 protsenti, et Kennedy langes vandenõu ohvriks, ja 31% arvas, et Oswald ei tegutsenud üksi.
Ingvar Pärnamäe
Elulugu
2002. aastal asus ta tööle Kaitseministeeriumi, kus oli 2004. aastani ametis rahvusvahelise koostöö osakonnas ning aastatel 2005–2008 hangete osakonna juhataja. Järgnevalt teenis Pärnamäe 2008–2009 Eesti kaitsenõunikuna Afganistanis ning oli parlamendi asjade mentor Afganistani Kaitseministeeriumi juures
John F. Kennedy atentaat
Taust
Kennedy oli 1960. aasta presidendivalimised võitnud napi enamusega Richard Nixoni ees. Kuna 1964. aasta presidendivalimised lähenesid, otsustas Kennedy Texase osariiki külastada, et teha kampaaniat oma tagasivalimiseks teiseks ametiajaks. Salateenistus oli suurte rahvamasside tõttu mures presidendi turvalisuse pärast ja veel mõrva päeva hommikul hoiatati presidenti, et salateenistus peab atentaadiohtu kõrgeks.
Atentaat
Kennedy saabus Dallasesse 22. novembri hommikul, plaanis oli kohtuda rahvaga ja pidada Dallase Trade Marti messihallis kõne. Kella poole ühe paiku kohaliku aja järgi tegi konvoi plaanipärase pöörde Elm Streetile ja möödus Texase Kooliõpikute Hoidlast. Kui konvoi mööda Elm Streeti edasi liikus, sõnas koos presidendipaariga ühes limusiinis sõitnud Texase kuberneri John Connally abikaasa Nellie Connally kell 12.29 presidendile: "Härra president, te ei saa öelda, et Dallas teid ei armasta." John Kennedy vastas, et tõepoolest ei saa. Kohe pärast seda, kell 12.30 tabas presidenti kaks snaipri tulistatud kuuli, mis haavasid raskelt ka John Connallyt. Connally tunnistas hiljem, et olles Teise maailmasõja veteran ja jahimees, tundis ta tulirelvast tehtud lasud kohe ära. Ta üritas presidendi poole vaadata, aga sai haavata ja karjus: "Oh ei, ei, ei, nad tapavad meid kõiki!"
Salateenistuse eriagent Clint Hill sõitis autos, mis oli presidendilimusiini taga. Hill tunnistas hiljem, et kui ta lasku kuulis, hüppas ta autost välja ja jooksis presidendi limusiini poole, et peale ronida ja presidenti kaitsta. Presidendi limusiin kiirendas samal hetkel, kui Hill peale ronimas oli. Eriagendil õnnestus siiski auto pagasiluugile ronida ja ta kattis oma kehaga haavatud presidenti ja tema naist.
Ingvar Pärnamäe
Elulugu
2015. aastal omandas ta magistrikraadi riikliku ressursi juhtimises USA Riigikaitseülikoolist Washingtonis.
John F. Kennedy atentaat
Pärast atentaati
Kuigi konvoil kulus tulistamispaigale kõige lähemal olnud Parklandi Memoriaalhaiglasse jõudmiseks vaid minuteid, oli arstidele kohe selge, et John Kennedy on ellujäämiseks liiga raskelt haavatud. Kell 13.00 kuulutati president surnuks. Raskelt vigastatud kuberner Connally elas samas haiglas üle kaks operatsiooni ja arstid suutsid ta elu päästa. Texase seaduste kohaselt ei tohtinud surnukeha haiglast ära viia enne, kui sellele oli tehtud lahkamine, aga seda ei lubanud salateenistuse töötajad. Lõpuks lahendas salateenistus probleemi jõuga ja lahkus koos presidendi surnukehaga, millele tehti lahkamine kell 8 õhtul Marylandi osariigis, Bethesda mereväehaigla kohtuarsti poolt.
Ingvar Pärnamäe
Elulugu
Alates 1. oktoobrist 2016 kuni 30. juunini 2018 oli Pärnamäe Eesti Kaitsetööstuse Liidu juht, pärast mida asus ta ametisse kaitsetööstusettevõtte Milrem LCM tegevjuhina.
John F. Kennedy atentaat
Pärast atentaati
2 tundi ja 8 minutit pärast Kennedy atentaati andis asepresident Lyndon B. Johnson presidendilennuki pardal ametivande ning sai Ameerika Ühendriikide 36. presidendiks.
25. novembril maeti John F. Kennedy riiklike austusavaldustega Arlingtoni kalmistule.
Marimekko
Marimekko Oyj on 1951. aastal Armi ja Viljo Ratia loodud Soome ettevõte, mis tegeleb tekstiili, rõivaste ja kodusisustuskaupade tootmisega.
Marimekko müüb oma toodangut ligi 40 riigis. Võtmetähtsusega turgude hulka kuuluvad Skandinaavia maad, Põhja-Ameerika ja Kagu-Aasia piirkond. Ettevõtte töötajate arv on umbes 400.
Marimekko aktsiad noteeriti Helsingi aktsiabörsil esmakordselt 1974. aastal. Armi Ratia juhtis Marimekkot 28 aastat kuni oma surmani 1979. aastal. Amer Group Ltd. omandas 1985. aastal Marimekko, mille aktsiad viidi Helsingi börsilt ära. Majanduskriis viis 1980. aastate lõpus ettevõtte pankroti äärele.
1991. aastatel omandas ettevõtte Kirsti Paakkanen, kelle juhtimise all hakkas Marimekko taas tugevalt kasvama ja kasumit tootma. Aastal 1999 noteeriti ettevõtte aktsiad uuesti Helsingi börsil.
Ettevõtte positsioon tugevnes rahvusvahelistel turgudel märgatavalt 2000. aastatel, mil avati Marimekko brändipoed. Firma organiseeris üle maailma näitusi, mis aitasid kaasa Marimekko brändi tuntuse ja ettevõtte ekspordi kasvule.
Lõõtsbuss
pisi|Lõõtsaga buss [[Barcelonas]] Lõõtsbuss ehk lõõtsaga buss on auto- või trollibuss, millel on kere kahe osa vahel lõõtsaga liigendmehhanism, mis võimaldab tavalisest pikema kogupikkusega bussil sooritada teravamaid pöördeid.
Lõõtsaga busse kasutatakse kõige rohkem linnasisestel regulaarliinidel.
Komu
Komu (ka Komuküla) oli küla Järvamaal, ajalooliselt Linnape mõisa alal. Küla jääb tänapäeval Linnape küla alale. Kihelkondlikult kuulus küla Ambla kihelkonda. Küla kaotati 1977, mil see liideti Linnape külaga.
Stockholmi Ülikool
pisi|Stockholmi Ülikool Stockholmi Ülikool (rootsi keeles Stockholms universitet) on riiklik ülikool Stockholmis.
See on Skandinaavia üks suuremaid ülikoole.
Kõrgkoolina asutati see 1878. aastal nimega Stockholms högskola, ülikooli staatus saadi 1960. aastal.
Stockholmi ülikool on vanuselt neljas riiklik ülikool Rootsis.
Punaselg-käävikjooksik
Punaselg-käävikjooksik (Calathus melanocephalus) on liik mardikalisi perekonnast käävikjooksik.
IPod Touch
iPod Touch on kaasaskantav multimeediamängija, mille töötas välja ja mida turustab Apple.
Toode avalikustati 5. septembril 2007 üritusel The Beat Goes On. iPod Touch on esimene mitme puute graafilise kasutajaliidesega seade iPodide sarjas. See on esimene iPod, millel on juhtmevaba pääs iTunes Store'i, samuti on sellel juurdepääs Apple'i App Store'i, võimaldades rakendusi otse seadme kaudu osta ja alla laadida. 2009. aasta septembriks oli Apple müünud 20 miljonit iPod Touchi. Esimese kahe põlvkonna iPod Touche müüdi kolmes versioonis, millel oli vastavalt 8, 16 ja 32 GB mälu. Aku pidas ühe laadimisega vastu heli edastamisel 22 tundi ja pildi edastamisel 5 tundi.
iPod Touche on seni välja töötatud neli põlvkonda. Teine põlvkond avalikustati 9. septembril 2008 üritusel Let's Rock. Sellel on helitugevuse välise muutmise võimalus, randiga tagakülg, sisseehitatud valjuhääldi ja Nike+, Bluetoothi tugi ja võimalus ühendada külge mikrofon. Aku oli vastupidavam kui esimesel põlvkonnal: heli edastamisel 36 ja video edastamisel 6 tundi.
Kolmas põlvkond avalikustati 9. septembril 2009. Sellel oli uus operatsioonisüsteem iPhone OS 3.1. Seda turustatakse kahe mudelina, millel on vastavalt 32 ja 64 GB välkmälu. Brauseriks on iPod Touchil Safari. Sellel põlvkonnal on kiirem riistvara: samad mikroprotsessorid, graafikamootor ja muutmälu kui iPhone 3GS-il. Tal on hääljuhtimine, valgusandur, juhtpuldiga kõrvaklapid ja mikrofon. Aku oli pisut vähem vastupidav kui teisel põlvkonnal: heli edastamisel 30 ja video edastamisel 6 tundi.
1. septembril 2010 avalikustas Apple oma 4. põlvkonna iPod Touchi. Esmakordselt on sellel uus Retina ekraan ja kaks kaamerat, üks FaceTime'i jaoks ja teine fotode ning HD-videote salvestamiseks. Uus iPod sisaldab ka kiiremat Apple'i A4 kiipi, sisseehitatud mikrofoni ja 3-teljelist güroskoopi, mis võimaldab seadmel tuvastada, kui kiiresti, kui kaugele ja mis suunas ta liigub. Poodidesse jõuab see iOS 4.0-ga, millega lisanduvad Game Center ja FaceTime'i kasutamise võimalus Wi-Fi kaudu.
Ekraan
1., 2. ja 3. põlvkonna iPod Touchid on varustatud 3,5-tollise puutetundliku LCD ekraaniga, mille ees on kriimustus- ja sõrmejäljekindel klaas. Ekraan on 18-bitise värvieraldusega ehk suudab kuvada 262 144 värvi ning on 480x320 piksli suuruse lahutusega ja pikslitihedusega 163 PPI. Puutetundlik osa on mõeldud kasutamiseks ühe või mitme sõrmega. Ekraani jaoks on kasutusel valgusandur, mis reguleerib vastavalt ümberkaudsele valgustugevusele ekraani heledust, ja kiirendusandur, mis pöörab ekraanipilti seadme pööramisel vertikaalasendist horisontaalasendisse või vastupidi. Ka 4. põlvkonna iPod Touch on 3,5-tollise ekraaniga, kuid värvieraldus on 24-bitine, lahutuseks on 960×640 pikslit ja pikslitiheduseks 326 PPI. Apple nimetab seda Retina ekraaniks, väites, et inimese silma võrkkest ei ole võimeline eristama üksikuid piksleid 30 cm kauguselt alates tihedusest 300 PPI.
Protsessor ja muutmälu
1. ja 2. põlvkonna iPod Touchid kasutavad mõlemad ARM11 620 MHz protsessoreid, kus esimene on alakiirendatud 400 ja 412 MHz peale ning teine 533 MHz peale. Lisaks on mõlemas vaid 128 MB DRAM muutmälu. 3. ja 4. põlvkond sisaldavad 256 MB DRAM muutmälu ja on ARM Cortex-A8 protsessoriga. 4. põlvkonna iPod Touch jookseb sarnaselt iPhone 4-ga ja iPadiga uuel Apple A4 kiibil, mille protsessori kiiruseks iPadil on 1 GHz (iPodi ja iPhone'i protsessori kiirusi pole avaldatud).
Kaamerad
4. põlvkonna iPod Touch on esimene iPod, millel on kaks kaamerat. Seadme tagaküljel asuv 0,7-megapiksline fikseeritud fookusega kaamera võimaldab salvestada 720p formaadis HD-videot kiirusega 30 kaadrit sekundis ja teha fotosid lahutusega 960x720. Esipaneelil asuv VGA-kaamera on mõeldud FaceTime'iga Wi-Fi-võrgus videokõnede tegemiseks.
Andurid
Kõik iPod Touchid on varustatud kiirendusanduriga, mis pöörab ekraanipilti seadme pööramisel vertikaalasendist horisontaalasendisse või vastupidi.
Tarkvara
11. juulil 2008 avalikustati iPhone OS 2.0 tarkvara uuendus, mida sai osta ka iPod Touchile. See uuendus võimaldas 1. põlvkonna iPod Touchidele ligipääsu App Store'i, et alla laadida ja kasutada kolmanda osapoole rakendusi. Lisaks parandas see ka muid pisemaid vigu. 17. juunil 2009 avalikustati iPhone OS 3.0 tarkvara uuendus, mis oli sarnaselt iPhone OS 2.0-ga tasuline. Selle uuendusega avati Bluetoothi funktsionaalsus 2. põlvkonna iPod Touchidel ja võimalus vahetada faile ka teiste tootjate seadmetega. 21. juunil 2010 avalikustati 2. ja 3. põlvkonna iPod Touchidele uus ja tasuta iOS 4.0. Kuigi uuendus tõi kaasa multitegumtöö, kaustad rakenduste jaoks, taustapildid, iAd'i ja palju muud, siis 2. põlvkonna iPod Touchid jäid multitegumtööst, taustapiltidest ja Bluetooth-klaviatuuri toetusest ilma. iOS 4 ei toeta 1. põlvkonna iPod Touche ja ka edasine toetus on katkestatud. 25. novembril 2010 avalikustati iOS 4.2, mis on mõeldud 2., 3. ja 4. põlvkonna iPod Touchidele ja on saadaval tasuta. Uuendus tõi kaasa AirPrinti, AirPlay ja Find My iPhone'i (iPad, iPod Touch). Find My iPod on mõeldud vaid 4. põlvkonna iPod Touchile.
Nõuded
Pärast uuena ostmist on vaja iPod Touch ühendada arvutiga algkonfigureerimiseks, andmefailide sünkroonimiseks ja tarkvarauuenduste installimiseks. Selle arvuti operatsioonisüsteem peab olema Mac OS X 10.4.10 või uuem, Microsoft Windows XP hoolduspaketiga SP2, Microsoft Windows Vista või Microsoft Windows 7. Ametlik Linuxi tugi puudub. Arvutil peab olema USB 2.0 port. Alates teisest põlvkonnast saab iPod Touche laadida vaid 5 V USB-kaabliga, samas kui varasemaid iPodi mudeleid (sh 1. põlvkonna iPod Touch) sai laadida ka 12 V FireWire-kaabliga.